РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

12 Број 06-2/236-23

24. октобар 2023. године

Б е о г р а д

З А П И С Н И К

21. СЕДНИЦЕ ОДБОРА ЗА ПОЉОПРИВРЕДУ, ШУМАРСТВО

И ВОДОПРИВРЕДУ, ОДРЖАНЕ 23. ОКТОБРА 2023. ГОДИНЕ

Седница је почела у 9,00 часова.

Седници је председавао Маријан Ристичевић, председник Одбора.

Седници су присуствовали чланови Одбора: Верољуб Матић, Милица Обрадовић, Милосав Милојевић, Милија Милетић, Момир Стојилковић, мр Акош Ујхељи, др Ненад Митровић, Дејан Игњатовић, Милован Јаковљевић и Ило Михајловски.

Седници је присуствовао заменик члана Одбора: Ђорђо Ђорђић (заменик др Анне Орег).

Седници нису присуствовали чланови Одбора: Драган Јовановић, Дијана Радовић, Зоран Сандић, Мирослав Алексић и Марко Ристић, нити њихови заменици.

Седници су присуствовали представници Министарства пољопривреде, шумарства и водопривреде: Душанка Голубовић, државни секретар, Милица Ђурђевић, државни секретар, Милица Неђић, помоћник министра Сектора за правне и нормативне послове, Ведрана Илић, помоћник министра Сектора за међународну сарадњу, Небојша Милосављевић, директор Управе за заштиту биља.

Одбор је једногласно (11 за) усвојио следећи:

Д н е в н и р е д:

1. Разматрање Предлога закона о потврђивању Споразума о механизмима прехрамбене сигурности на Западном Балкану, који је поднела Влада (број 011-2036/23 од 20. октобра 2023. године).

Прва тачка дневног реда - Разматрање Предлога закона о потврђивању Споразума о механизмима прехрамбене сигурности на Западном Балкану.

Душанка Голубовић, државни секретар је рекла да Споразум о механизмима прехрамбене сигурности на Западном Балкану представља надоградњу на Споразум из 2021. године, а односи се на ветеринарску, фитосанитарну и политику безбедности хране и хране за животиње. Питање прехрамбене сигурности би требало да се додатно заштити кроз један овакав споразум, где Република Србија, Северна Македонија и Република Албанија гарантују да се одређене рестриктивне мере између њихових трансакција, када су у питању пре свега прехрамбени производи, неће односити и да ће прехрамбена сигурност додатно бити гарантована чињеницом да ће се у том смислу земље потиснице овог споразума обавезати да помажу у ситуацијама евентуалне нестабилности када је у питању снабдевање пољопривредним производима, односно храном.

У дискусији су учествовали народни посланици: Маријан Ристичевић и Милован Јаковљевић.

Одбор је већином гласова (11 за, 1 против), а на основу члана 156. став 3. Пословника Народне скупштине закључио да поднесе Народној скупштини следећи

И з в е ш т а ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о механизмима прехрамбене сигурности на Западном Балкану.

За известиоца Одбора на седници Народне скупштине одређен је Маријан Ристичевић, председник Одбора.

Пошто других питања и предлога није било, седница је закључена у 9,10часова.

Саставни део овог записника чини обрађени тонски снимак седнице Одбора, а видео запис се налази на интернет страници Народне скупштине.

СЕКРЕТАР ПРЕДСЕДНИК

Бранка Златовић Маријан Ристичевић